Rebecca Jasmine Vokes-Pierre leikmaður 9. flokks var á dögunum valin í æfingahóp U15 stúlkna . Er Rebecca fyrsti uppaldi leikmaðurinn í langan tíma frá Selfossi til þess að vera valin í æfingahóp fyrir landslið . Mun hún taka þátt í æfingum á milli jóla og nýars en um 30 manna æfingahóp er að ræða . Eftir þessar æfingar um jólin verður hópurinn svo minnkaður og að lokum verða það 18 leikmenn sem munu fara til Danmerkur í byrjun næsta sumars á alþjóðlegt mót sem haldið er í Kaupmannahöfn . Óskum við Rebeccu innilega til hamingju með árangurinn . Rebecca er númer tvö frá vinstri á myndinni .